
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3411 

31 Δεκεμβρίου 2013 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Μετονομασία και ανακαθορισμός των αρμοδιοτήτων 
και της εσωτερικής διάρθρωσης της Μονάδας 
Στρατηγικού Σχεδιασμού και Οικονομικού Συντο¬ 
νισμού της Γενικής Γραμματείας Δημοσίων Εσό¬ 
δων του Υπουργείου Οικονομικών. 1 

Έγκριση ωρών υπερωριακής απασχόλησης σε δέκα- 
τέσσερις (14) υπαλλήλους μονίμους και με σχέ¬ 
ση εργασίας Ιδιωτικού Δικαίου Αορίστου Χρόνου, 

που υπηρετούν στο Υπουργείο Υγείας. 2 

Έγκριση υπερωριακής απασχόλησης υπαλλήλων 
που υπηρετούν στα Γ ραφεία του Υπουργού, των 
Υφυπουργών και των Γ ενικών Γ ραμματέων του 
Υπουργείου Υγείας και δεν καλύπτουν οργανι¬ 
κές θέσεις, για το έτος 2014. 3 

Έγκριση ωρών υπερωριακής απασχόλησης είκοσι 
ένα (21) οδηγών αυτοκινήτων μονίμων και με σχέ¬ 
ση εργασίας Ιδιωτικού Δικαίου Αορίστου Χρόνου, 


που υπηρετούν στο Υπουργείο Υγείας. 4 

Τροποποίηση του Οργανισμού Εσωτερικής Υπηρε¬ 
σίας του Δήμου Παπάγου - Χολαργού ως προς 

τα άρθρα 1,12,14,18, 22, 23, 24, 26 και 29. 5 

Απονομή ηθικής αμοιβής του Επαίνου σε υπάλληλο 
του Δήμου Σερρών. 6 


Διαπίστωση ανάγκης για υπερωριακή απασχόληση, 
καθιέρωση με αμοιβή υπερωριακής εργασίας, ερ¬ 
γασία κατά τις Κυριακές και Εξαιρέσιμες ημέρες, 
εργασία κατά τις νυχτερινές ώρες των εργάσι¬ 
μων, Κυριακών και εξαιρέσιμων ημερών για το Α' 
εξάμηνο του έτους 2014, για το προσωπικό του 
Τμήματος Εμπορίου και Τουρισμού της Διεύθυν¬ 
σης Ανάπτυξης της Περιφερειακής Ενότητας Λά¬ 
ρισας και των οδηγών της ΠΈ. Λάρισας. 7 


ΑΠΟΦΑΣΕΙ Σ 

Αριθμ. Δ6Α 1196991 ΕΞ2013 (ΐ) 

Μετονομασία και ανακαθορισμός των αρμοδιοτήτων και 
της εσωτερικής διάρθρωσης της Μονάδας Στρατη¬ 
γικού Σχεδιασμού και Οικονομικού Συντονισμού της 
Γ ενικής Γ ραμματείας Δημοσίων Εσόδων του Υπουρ¬ 
γείου Οικονομικών. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) της υποπαραγράφου γ' της παρ. 5 του άρθρου 55 
του Ν. 4002/2011 (Α' 180) «Τροποποίηση της συνταξιο- 
δοτικής νομοθεσίας του Δημοσίου -Ρυθμίσεις για την 
ανάπτυξη και τη δημοσιονομική εξυγίανση - Θέματα 
αρμοδιότητας Υπουργείων Οικονομικών, Πολιτισμού και 
Τουρισμού και Εργασίας και Κοινωνικής Ασφάλισης», 
όπως αυτή προστέθηκε με την παρ. 9 του άρθρου 4 του 
Ν. 4038/2012 (Α' 14) «Επείγουσες ρυθμίσεις που αφορούν 
την εφαρμογή του μεσοπρόθεσμου πλαισίου δημοσιο¬ 
νομικής στρατηγικής 2012-2015», συμπληρώθηκε με εδά¬ 
φιο β', με την παρ. 2 του άρθρου 35 του Ν. 4141/2013 (Α' 
81) «Επενδυτικά Εργαλεία Ανάπτυξης, παροχή πιστώσε¬ 
ων και άλλες διατάξεις», το οποίο αντικαταστάθηκε με 
την περ. 4 της υποπαραγράφου Β1 της παραγράφου Β 
του άρθρου πρώτου του Ν. 4152/2013 (Α' 107) «Επείγο¬ 
ντα μέτρα εφαρμογής των νόμων 4046/2012, 4093/2012, 
4127/2013», καθώς και της υποπαραγράφου δ' της παρ. 6 
του άρθρου 54 του Ν. 4178/2013 (Α' 174) «Αντιμετώπιση 
της Αυθαίρετης Δόμησης - Περιβαλλοντικό Ισοζύγιο και 
άλλες διατάξεις», όπως αντικαταστάθηκε με την παρ. 
1 του άρθρου 27 του Ν. 4210/2013 (Α' 254) «Ρυθμίσεις 
Υπουργείου Διοικητικής Μεταρρύθμισης και Ηλεκτρο¬ 
νικής Διακυβέρνησης και άλλες διατάξεις», 

β) των υποπαραγράφων δ' και ε' της παρ. 7 του άρ¬ 
θρου 34 του Ν. 4141/2013 (Α' 81), όπως προστέθηκαν με 
τις διατάξεις της περ. 7 της υποπαραγράφου Δ1 της 
παραγράφου Δ του άρθρου πρώτου του Ν. 4152/2013, 
γ) της υποπαραγράφου Ε.2 της παραγράφου Ε του 
άρθρου πρώτου του Ν. 4093/2012 (Α' 222) «Εγκριση Με¬ 
σοπρόθεσμου Πλαισίου Δημοσιονομικής Στρατηγικής 
2013-2016 - Επείγοντα Μέτρα Εφαρμογής του Ν. 4046/ 
2012 και του Μεσοπρόθεσμου Πλαισίου Δημοσιονομικής 
Στρατηγικής 2013-2016», όπως ισχύει, 
δ) του Π.Δ. 284/1988 (Α' 128 και 165) «Οργανισμός του 
Υπουργείου Οικονομικών», όπως ισχύει, 
ε) του Π.Δ. 185/2009 (Α' 213) «Ανασύσταση του Υπουρ¬ 
γείου Οικονομικών, συγχώνευση του Υπουργείου Οικο¬ 
νομίας και Οικονομικών με τα Υπουργεία Ανάπτυξης 
και Εμπορικής Ναυτιλίας, Αιγαίου και Νησιωτικής Πολι¬ 
τικής και μετονομασία του σε «Υπουργείο Οικονομίας, 
Ανταγωνιστικότητας και Ναυτιλίας», μετατροπή του 
Υπουργείου Μακεδονίας - Θράκης σε Γ ενική Γ ραμματεία 
Μακεδονίας - Θράκης και υπαγωγή στο Υπουργείο Εσω¬ 
τερικών της Γενικής Γραμματείας Μακεδονίας - Θράκης 
και της Γενικής Γραμματείας Αιγαίου και Νησιωτικής 
Πολιτικής» και του Π.Δ. 189/2009 (Α' 221) «Καθορισμός 
και ανακατανομή αρμοδιοτήτων των Υπουργείων», 
στ) του άρθρου 90 του κώδικα νομοθεσίας για την 
Κυβέρνηση και τα κυβερνητικά όργανα, ο οποίος κυ¬ 
ρώθηκε με το άρθρο πρώτο του Π.Δ. 63/2005 (Α' 98) 
«Κωδικοποίηση της νομοθεσίας για την Κυβέρνηση και 
τα Κυβερνητικά Όργανα», 

ζ) την αριθμ. Δ6Α1083491 ΕΞ 2013/22-05-2013 (Β' 1250) 
απόφαση του Γ ενικού Γ ραμματέα της Γ ενικής Γ ραμμα- 
τείας Δημοσίων Εσόδων «Σύσταση, εσωτερική διάρ¬ 
θρωση, κατανομή αρμοδιοτήτων και χρόνος έναρξης 
λειτουργίας της Μονάδας Στρατηγικού Σχεδιασμού και 
Οικονομικού Συντονισμού στην Γ ενική Γ ραμματεία Δη¬ 
μοσίων Εσόδων», 

η) της αριθ. Δ6Α 1066361 ΕΞ2012/25-4-2012 (Β' 1363) 
κοινής απόφασης του Υπουργού Οικονομικών και Διοι¬ 
κητικής Μεταρρύθμισης και Ηλεκτρονικής Διακυβέρνη¬ 
σης «Συγκρότηση της Γ ενικής Διεύθυνσης Οικονομικών 
Υπηρεσιών του Υπουργείου Οικονομικών, καθορισμός 
της εσωτερικής διάρθρωσης αυτής, κατανομή και εξει- 
δίκευση των αρμοδιοτήτων της και μεταφορά των 
αρμοδιοτήτων που αφορούν στην εκτέλεση του προ¬ 
ϋπολογισμού και των προμηθειών από άλλες Γ ενικές Δι¬ 
ευθύνσεις του Υπουργείου Οικονομικών» και της αριθμ. 
Δ6Α 1131304 ΕΞ 2013/27-8-2013 (Β' 2131) «Αναδιάρθρωση 
της Γενικής Διεύθυνσης Οικονομικών Υπηρεσιών του 
Υπουργείου Οικονομικών» όμοιας. 

2. Το αριθμ. Δ5Α 1191560 ΕΞ2013/12-12-2013 έγγραφο 
της Διεύθυνσης Οικονομικής Διαχείρισης της Γενικής 
Διεύθυνσης Οικονομικών Υπηρεσιών του Υπουργείου 
Οικονομικών. 

3. Το αριθμ. ΔΟΑ Φ.4.2./34513/23-12-2013 έγγραφο, με 
το οποίο εκφράζεται η γνώμη του Γ ενικού Γ ραμματέα 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης. 

4. Την αριθμ. Δ6Α 1015213 ΕΞ 2013/28-1-2013 (Β' 130 και 
Β' 372) απόφαση του Υπουργού Οικονομικών και του 
Υφυπουργού Οικονομικών «Μεταβίβαση αρμοδιοτήτων 
στον Γ ενικό Γ ραμματέα της Γ ενικής Γ ραμματείας Δημο¬ 
σίων Εσόδων του Υπουργείου Οικονομικών», όπως ισχύει. 

5. Την ανάγκη ανακαθορισμού των αρμοδιοτήτων και 
μετονομασίας της Μονάδας Στρατηγικού Σχεδιασμού 
και Οικονομικού Συντονισμού της Γ ενικής Γ ραμματείας 
Δημοσίων Εσόδων. 


6. Το γεγονός ότι, από τις διατάξεις της παρούσας 
απόφασης, δεν προκαλείται επιπλέον δαπάνη σε βάρος 
του κρατικού προϋπολογισμού, πέραν της αναφερθεί- 
σας στο αριθ. Δ5Α 1191560 ΕΞ2013/12-12-2013 έγγραφο 
της Διεύθυνσης Οικονομικής Διαχείρισης της Γενικής 
Διεύθυνσης Οικονομικών Υπηρεσιών του Υπουργείου 
Οικονομικών, αποφασίζουμε: 

1. Η Μονάδα Στρατηγικού Σχεδιασμού και Οικονομι¬ 
κού Συντονισμού της Γενικής Γραμματείας Δημοσίων 
Εσόδων του Υπουργείου Οικονομικών, που συστήθηκε 
με την αριθμ. Δ6Α 1083491 ΕΞ 2013/22-05-2013 (Β' 1250) 
απόφασή μας, επιπέδου Διεύθυνσης, η οποία υπάγεται 
απευθείας στον Γ ενικό Γ ραμματέα της Γ ενικής Γ ραμμα¬ 
τείας Δημοσίων Εσόδων μετονομάζεται σε Διεύθυνση 
Στρατηγικού Σχεδιασμού και Οικονομικής Διοίκησης. 

2. Οι επιχειρησιακοί στόχοι της Διεύθυνσης Στρατη¬ 
γικού Σχεδιασμού και Οικονομικής Διοίκησης είναι οι 
ακόλουθοι: 

α) Η ανάπτυξη του πλαισίου στρατηγικού και επιχειρη¬ 
σιακού σχεδιασμού της Γ ενικής Γ ραμματείας Δημοσίων 
Εσόδων και των λειτουργιών διαχείρισης προϋπολογι¬ 
σμού και ανάλυσης εσόδων, ώστε να υποστηρίζει την 
επίτευξη των συνολικών στόχων και σκοπών αυτής. 

β) Η υποστήριξη του Γ ενικού Γ ραμματέα σε θέματα 
αποτελεσματικού σχεδιασμού και διαχείρισης οικο¬ 
νομικών θεμάτων της Γ ενικής Γ ραμματείας Δημοσίων 
Εσόδων. 

γ) Ο αποτελεσματικός συντονισμός των υπηρεσιών 
της Γ ενικής Γ ραμματείας Δημοσίων Εσόδων, η ανάπτυ¬ 
ξη, η εφαρμογή και η παρακολούθηση της διαχείρισης 
των έργων της (ργο)θοΙ πιαπαροπιοπί), σύμφωνα με το 
επιχειρησιακό σχέδιο. 

3. Η Διεύθυνση Στρατηγικού Σχεδιασμού και Οικονο¬ 
μικής Διοίκησης διαρθρώνεται σε τρία (3) τμήματα, ως 
κατωτέρω: 

α) Τμήμα Α' - Στρατηγικού Σχεδιασμού και Παρακο¬ 
λούθησης Απόδοσης 

β) Τμήμα Β' - Οικονομικής Διοίκησης και Ανάλυσης 
Εσόδων 

γ) Τμήμα Γ'- Διοίκησης και Συντονισμού Έργων. 

4. Οι αρμοδιότητες της Διεύθυνσης Στρατηγικού Σχε- 
διασμού και Οικονομικής Διοίκησης κατανέμονται στα 
Τμήματα της, ως κάτωθι: 

(α) Τμήμα Α' - Στρατηγικού Σχεδιασμού και Παρακο¬ 
λούθησης Απόδοσης. 

(αα) Η εισήγηση για τον καθορισμό του στρατηγικού 
σχεδίου της Γενικής Γραμματείας Δημοσίων Εσόδων 
(Γ.Γ.Δ.Ε.) και για τον σχεδίασμά των έργων και των προ¬ 
γραμμάτων αυτής. 

(ββ) Η κατάρτιση του ετήσιου προγράμματος έργων 
της Γ.Γ.Δ.Ε.. 

(γγ) Ο συντονισμός της δράσης όλων των Γενικών 
Διευθύνσεων και υπηρεσιών της Γ.Γ.Δ.Ε., ώστε να δια¬ 
σφαλίζεται η συνοχή των επιχειρησιακών σχεδίων με 
το στρατηγικό σχέδιο και μεταξύ τους και η αποδοτική 
αξιοποίηση των διαθέσιμων ανθρώπινων και λοιπών 
πόρων. 

(δδ) Η παρακολούθηση της υλοποίησης του στρα¬ 
τηγικού και επιχειρησιακού σχεδίου της ΓΓΔΕ και η 
εισήγηση για την λήψη διορθωτικών μέτρων. 

(εε) Η εφαρμογή συστημάτων και μεθόδων μέτρησης 
αποδοτικότητας και αποτελεσματικότητας των οργανι- 

κών μονάδων της Γ.Γ.Δ.Ε., σε συνεργασία με την αρμόδια 
Διεύθυνση του Υπουργείου Διοικητικής Μεταρρύθμισης 
και Ηλεκτρονικής Διακυβέρνησης. 

(στστ) Ο καθορισμός των τακτικών στόχων των υπη¬ 
ρεσιών της Γ.Γ.Δ.Ε., ο προσδιορισμός δεικτών μέτρησης 
της αποδοτικότητας, η εξειδίκευση τους σε γενικούς και 
ειδικούς δείκτες και η παρακολούθηση της επίτευξης 
αυτών. 

(ζζ) Η συμμετοχή σε διαδικασίες βράβευσης δημοσίων 
υπηρεσιών, σε συνεργασία με την αρμόδια Διεύθυνση 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης. 

(ηη) Η σύνταξη ετήσιας έκθεσης απολογισμού των 
αποτελεσμάτων λειτουργίας της Γ.Γ.Δ.Ε., η οποία υπο¬ 
βάλλεται στον Γενικό Γραμματέα και συγχρόνως δι¬ 
αβιβάζεται στην αρμόδια Διεύθυνση του Υπουργείου 
Διοικητικής Μεταρρύθμισης και Ηλεκτρονικής Διακυ¬ 
βέρνησης και η υποβολή προτάσεων για την βελτίωση 
των αποτελεσμάτων αυτών. 

(θθ) Η σύνταξη εκθέσεων στοιχείων και δεδομένων, 
που αναφέρονται στην αξιολόγηση της αποδοτικότητας, 
αποτελεσματικότητας και ποιότητας των μονάδων της 
Γ.Γ.Δ.Ε. και των υπηρεσιών και η παρακολούθηση της 
εξέλιξης και επεξεργασίας των στοιχείων αυτών. 

(β) Τμήμα Β' - Οικονομικής Διοίκησης και Ανάλυσης 
Εσόδων 

(αα) Η κατάρτιση του Προϋπολογισμού της Γενικής 
Γραμματείας Δημοσίων Εσόδων (Γ.Γ.Δ.Ε.), σε συνεργα¬ 
σία με τις υπηρεσίες αυτής και με την Γ ενική Διεύθυνση 
Οικονομικών Υπηρεσιών. 

(ββ) Η παρακολούθηση της εκτέλεσης του Προϋπο¬ 
λογισμού της Γ.Γ.Δ.Ε., σε συνεργασία με την Γ ενική Δι¬ 
εύθυνση Οικονομικών Υπηρεσιών. 

(γγ) Η εισήγηση για την ανακατανομή των μη μισθολο- 
γικών πόρων μεταξύ των υπηρεσιών ή των δράσεων της 
Γ ενικής Γ ραμματείας Δημοσίων Εσόδων σε συμφωνία 
με τις κείμενες δημοσιονομικές διατάξεις. 

(δδ) Ο εντοπισμός και η ανάλυση Κέντρων εσόδων 
και κέντρων κόστους ανά τομέα ευθύνης της Γ.Γ.Δ.Ε. 

(εε) Η επίβλεψη και η διαχείριση των ειδικών λογα¬ 
ριασμών και ταμείων της Γ.Γ.Δ.Ε. 

(στστ) Η συγκέντρωση των αιτημάτων των υπηρεσιών 
της Γ.Γ.Δ.Ε. για την προμήθεια εξοπλισμού και υλικών, 
ο έλεγχος, η έγκριση αυτών και η διαβίβαση τους στην 
αρμόδια Διεύθυνση της Γενικής Διεύθυνσης Οικονομι¬ 
κών Υπηρεσιών για τις περαιτέρω ενέργειες, καθώς και 
η παρακολούθηση της πορείας και της ολοκλήρωσης 
των προμηθειών. 

(ζζ) Η παρακολούθηση της υλοποίησης του στρατη¬ 
γικού σχεδίου για την είσπραξη των εσόδων και η ανά¬ 
λυση αυτών, σε συνεργασία με τις Γ ενικές Διευθύνσεις 
και τις υπηρεσίες της Γ.Γ.Δ.Ε., προς υποβοήθηση της 
λογοδοσίας του Γ ενικού Γ ραμματέα. 

(ηη) Η σύνταξη εκθέσεων διακύμανσης και μεταβολής 
των εσόδων. 

(θθ) Η συνεργασία με τις αρμόδιες Υπηρεσίες του 
Υπουργείου Οικονομικών, ως εκπροσώπου του Γενικού 
Γ ραμματέα της Γ.Γ.Δ.Ε. κατά τις συζητήσεις που αφο¬ 
ρούν στον καθορισμό των στόχων της Γ.Γ.Δ.Ε. για τα 
έσοδα. 

(ιι) Η ανάλυση αποκλίσεων στην απόδοση των φόρων 
(Ταχ ραρ απαίγείε) και η υποβολή διορθωτικών προτά¬ 
σεων. 


(Υ) Τμήμα Γ' - Διοίκησης και Συντονισμού Έργων 
(αα) Η υποστήριξη και η υλοποίηση των έργων μεταρ¬ 
ρύθμισης της Γ ενικής Γ ραμματείας Δημοσίων Εσόδων 
(Γ.Γ.Δ.Ε.), μετά από την έγκρισή τους. 

(ββ) Ο συντονισμός και η κατεύθυνση όλων των δρα¬ 
στηριοτήτων των έργων για την διασφάλιση της κατάρ¬ 
τισης συνεκτικού σχεδίου, καθώς και της ομαλής και 
έγκαιρης υλοποίησης αυτών, σύμφωνα με το εκάστοτε 
εγκεκριμένο σχέδιο. 

(γγ) Η παρακολούθηση της υλοποίησης του ετήσιου 
προγράμματος έργων της Γ.Γ.Δ.Ε, είτε από κοινοτικούς 
είτε από εθνικούς πόρους, για την αποφυγή επικαλύ¬ 
ψεων και η συνεργασία με τις αρμόδιες υπηρεσίες του 
Υπουργείου Οικονομικών για το θέμα αυτό, η παρα¬ 
κολούθηση της πορείας εκτέλεσης των έργων και η 
υποβολή εκθέσεων προόδου αυτών. 

(δδ) Η αξιολόγηση των έργων και η εισήγηση της 
λήψης διορθωτικών μέτρων για την επίλυση των προ¬ 
βλημάτων που ανακύπτουν. 

(εε) Η ανάπτυξη και υλοποίηση τεχνικών διαχείρισης 
των έργων και η δημιουργία βάσης δεδομένων δια¬ 
χείρισης των έργων και τήρησης των φακέλων αυτών. 

(στστ) Η τήρηση των διαδικασιών που απαιτούνται για 
την επίτευξη της έγκρισης νέων έργων. 

5. Της Διεύθυνσης Στρατηγικού Σχεδιασμού και Οικο¬ 
νομικής Διοίκησης και των Τμημάτων της, προΐστανται 
υπάλληλοι κατηγορίας ΠΕ, όλων των κλάδων προσωπι¬ 
κού της Γενικής Γραμματείας Δημοσίων Εσόδων, καθώς 
και των αντίστοιχων προσωρινών κλάδων. 

Το Τμήμα Γ' - Διοίκησης και Συντονισμού'Εργων στε¬ 
λεχώνεται από υπαλλήλους κατηγορίας ΠΕ, ΤΕ, ΔΕ όλων 
των κλάδων του Υπουργείου Οικονομικών, καθώς και 
από τον στενό και ευρύτερο δημόσιο τομέα. 

6. Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Δεκεμβρίου 2013 

Ο Γ ενικός Γ ραμματέας Δημοσίων Εσόδων 
ΘΕΟΧΑΡΗΣ ΘΕΟΧΑΡΗΣ 

-♦- 

Αριθμ. ΔΥΙα/115894 (2) 

Έγκριση ωρών υπερωριακής απασχόλησης σε δέκα-τέσ- 
σερις (14) υπαλλήλους μονίμους και με σχέση εργα¬ 
σίας Ιδιωτικού Δικαίου Αορίστου Χρόνου, που υπη¬ 
ρετούν στο Υπουργείο Υγείας. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις: 

α) Του άρθρου 20 του Ν. 4024/2011 «Συνταξιοδοτικές 
ρυθμίσεις, ενιαίο μισθολόγιο -βαθμολόγιο, εργασιακή 
εφεδρεία και άλλες διατάξεις εφαρμογής του μεσο¬ 
πρόθεσμου πλαισίου δημοσιονομικής στρατηγικής 2012- 
2015» (ΦΕΚ 226/Α727-10-2011). 

β) Της παρ. 1 του άρθρου 45 του Ν. 4071/2012 (ΦΕΚ 
85/Α711-4-2012). 

2. Το Π.Δ. 95/2000 (ΦΕΚ 76/Α710-3-2000) «Οργανισμός 
του Υπουργείου Υγείας και Πρόνοιας», όπως τροποποι¬ 
ήθηκε και ισχύει μέχρι σήμερα. 

3. Το γεγονός ότι από την απόφαση αυτή θα προ- 
κληθεί δαπάνη ύψους € 84.340,00 περίπου, η οποία θα 

καλυφθεί από τις πιστώσεις του Προϋπολογισμού του 
2014 και ειδικότερα από τους ΚΑΕ 0511 και ΚΑΕ 0512 
του Φ. 110, αποφασίζουμε: 

Εγκρίνουμε την υπερωριακή απασχόληση, νυχτερινή 
εργασία καθώς και εργασία Κυριακών και εξαιρέσιμων 
ημερών προς συμπλήρωση του υποχρεωτικού ωραρίου, 
έως 31/12/2014, σε δέκα-τέσσερις (14) υπαλλήλους μονί¬ 
μους και με σχέση εργασίας Ιδιωτικού Δικαίου Αορίστου 
Χρόνου υπαλλήλους του Υπουργείου Υγείας που θα απα¬ 
σχοληθούν υπερωριακά λόγω αναγκών που προκύπτουν 
για την επί 24ώρου βάσεως φύλαξη της Κεντρικής Απο¬ 
θήκης Υλικού, του Σταθμού Αυτοκινήτων, των κτιρίων της 
Κεντρικής Υπηρεσίας και της λειτουργίας του Γραφείου 
Εκτάκτων Περιστατικών. Οι ώρες απασχόλησης για τον 
καθένα από τους ανωτέρω υπαλλήλους θα ορίζονται 
ανάλογα με τις ανάγκες που θα παρουσιαστούν για την 
επί 24ώρου βασική φύλαξη των ανωτέρω αναφερομένων 
Υπηρεσιών του Υπουργείου μας. 

Οι ώρες συνολικά και για τους δέκα- τέσσερις (14) 
υπαλλήλους κατανέμονται ως εξής: 

α) Μέχρι δύο χιλιάδες τετρακόσια εξήντα (2.460) ώρες 
απογευματινής εργασίας, μέχρι 22ης ώρας, πέραν του 
υποχρεωτικού ωραρίου. 

β) Μέχρι χίλιες διακόσιες πενήντα (1.250) ώρες νυχτε¬ 
ρινής εργασίας από 22ης ώρας μέχρι 6ης πρωινής πέρα 
της υποχρεωτικής. 

γ) Μέχρι χίλιες πεντακόσιες πενήντα (1.550) ώρες για 
εργασία Κυριακών και εξαιρέσιμων, πέραν της υποχρε¬ 
ωτικής, από 6ης πρωινής μέχρι 22ης ώρας και από 22ης 
ώρας μέχρι 6ης πρωινής. 

δ) Μέχρι είκοσι χιλιάδες (20.000) ώρες για νυχτερινή 
εργασία και για εργασία Κυριακών (ημερήσια και νυχτε¬ 
ρινή) προς συμπλήρωση της εβδομαδιαίας υποχρεωτικής. 

Οι ώρες απογευματινής εργασίας δεν θα υπερβαίνουν 
τις είκοσι (20) ώρες ανά υπάλληλο μηνιαίως, καθώς επί¬ 
σης δεν θα υπερβαίνουν τις δέκα - έξι (16) ώρες μηνιαίως 
ανά υπάλληλο, α) οι ώρες νυχτερινής εργασίας και β) 
οι ώρες Κυριακών και εξαιρέσιμων ημερών. 

Η δαπάνη που προκύπτει από την ανωτέρω υπερωρια- 
κή εργασίας δεν υπερβαίνει το ύψος της εγγεγραμμένης 
πίστωσης του προϋπολογισμού οικονομικού έτους 2014. 

Υπεύθυνοι για την παρακολούθηση και τον έλεγχο 
πραγματικής παροχής της υπερωριακής απασχόλησης 
ορίζονται οι Προϊστάμενοι του Τμήματος Διοικητικής 
Μέριμνας και Αυτοκινήτων της Διεύθυνσης Προσωπικού 
και του Τμήματος Προμηθειών και Διαχείρισης Υλικού - 
Κρατική Αποθήκη Υλικού του Υπουργείου Υγείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2013 

Ο ΥΠΟΥΡΓΟΣ 

ΣΠΥΡΙΔΩΝ - ΑΔΩΝΙΣ ΓΕΩΡΓΙΑΔΗΣ 
-♦- 

Αριθμ. ΔΥΙα/οικ. 119604 (3) 

Έγκριση υπερωριακής απασχόλησης υπαλλήλων που υπη¬ 
ρετούν στα Γ ραφεία του Υπουργού, των Υφυπουργών 
και των Γ ενικών Γ ραμματέων του Υπουργείου Υγείας 
και δεν καλύπτουν οργανικές θέσεις, για το έτος 2014. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις 

α) του άρθρου 20 του Ν. 4024/2011 «Συνταξιοδοτικές 


ρυθμίσεις, ενιαίο μισθολόγιο - βαθμολόγιο, εργασιακή 
εφεδρεία και άλλες διατάξεις εφαρμογής του μεσο¬ 
πρόθεσμου πλαισίου δημοσιονομικής στρατηγικής 2012- 
2015». (ΦΕΚ 226/Α727-10-2011), 

β) της παρ. 1 του άρθρου 45 του Ν. 4071/2012 (ΦΕΚ 
85/Α711-4-2012), 

γ) του Π.Δ. 85/2012 «Ιδρυση και μετονομασία Υπουρ¬ 
γείων, μεταφορά και κατάργηση υπηρεσιών» (ΦΕΚ 141/ 
Α721 -6-2012), 

δ) του Π.Δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 141/Α721-6-2012). 

2. Την αριθμ. 2/16306/0022/23-2-2012 κοινή απόφαση 
των Υπουργών Διοικητικής Μεταρρύθμισης και Ηλε¬ 
κτρονικής Διακυβέρνησης και Οικονομικών με θέμα 
«Αποδοχές μετακλητών, ειδικών συμβούλων και συνερ¬ 
γατών των Πολιτικών Γ ραφείων μελών της Κυβέρνη¬ 
σης, Υφυπουργών και Γ ενικών Γ ραμματέων» (ΦΕΚ 78/ 
ΥΟΔΔ/24-2-2012), όπως τροποποιήθηκε με την αρίθμ. 
2/24378/0022/22-3-2012/22-3-2012 απόφαση (ΦΕΚ 143/ 
Υ ΟΔΔ/27-3-2012). 

3. Το γεγονός ότι από την απόφαση αυτή θα προ- 
κληθεί δαπάνη ύψους € 100.000,00 περίπου, η οποία 
θα καλυφθεί από τις πιστώσεις του Προϋπολογισμού 
τρέχοντος οικονομικού έτους και ειδικότερα από το Φ. 
110 και τον ΚΑΕ 0511. 

4. Τ ις υπηρεσιακές ανάγκες των Γ ραφείων του Υπουρ¬ 
γού, των Υφυπουργών και των Γ ενικών Γ ραμματέων του 
Υπουργείου Υγείας, αποφασίζουμε: 

Εγκρίνουμε υπερωριακή απασχόληση υπαλλήλων 
που υπηρετούν στα Γραφεία του Υπουργού, των Υφυ¬ 
πουργών και των Γ ενικών Γ ραμματέων του Υπουργείου 
Υγείας, οι οποίοι δεν καλύπτουν οργανικές θέσεις και 
θα απασχοληθούν μέχρι είκοσι (20) ώρες ο καθένας το 
μήνα για υπερωριακή απογευματινή εργασία το έτος 
2014, ως εξής: 

α. Είκοσι(20) υπάλληλοι στο Γραφείο του Υπουργού 
Υγείας. 

β. Από είκοσι (20) υπάλληλοι στα Γ ραφείο των Υφυ¬ 
πουργών Υγείας. 

γ. Από είκοσι (20) υπάλληλοι στα Γ ραφεία των Γ ενικών 
Γ ραμματέων του Υπουργείου Υγείας. 

Η δαπάνη που προκύπτει από των ανωτέρω υπερωρια- 
κή εργασία δεν υπερβαίνει το ύψος της εγγεγραμμένης 
πίστωσης προϋπολογισμού οικονομικού έτους 2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2013 

Ο ΥΠΟΥΡΓΟΣ 

ΣΠΥΡΙΔΩΝ - ΑΔΩΝΙΣ ΓΕΩΡΓΙΑΔΗΣ 
-♦- 

Αριθμ. ΔΥΙα/115898 (4) 

Έγκριση ωρών υπερωριακής απασχόλησης είκοσι ένα 
(21) οδηγών αυτοκινήτων μονίμων και με σχέση ερ¬ 
γασίας Ιδιωτικού Δικαίου Αορίστου Χρόνου, που υπη¬ 
ρετούν στο Υπουργείο Υγείας. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τ ις διατάξεις: 

α) Του άρθρου 20 του Ν. 4024/2011 «Συνταξιοδοτικές 
ρυθμίσεις, ενιαίο μισθολόγιο - βαθμολόγιο, εργασιακή 

εφεδρεία και άλλες διατάξεις εφαρμογής του μεσο¬ 
πρόθεσμου πλαισίου δημοσιονομικής στρατηγικής 2012- 
2015» (ΦΕΚ 226/Α727-10-2011). 

β) Της παρ. 1 του άρθρου 45 του Ν. 4071/2012 (ΦΕΚ 
85/Α711-4-2012). 

2. Το άρθρο Π.Δ. 95/2000 (ΦΕΚ 76/ΑΤ10-3-2000) Ορ¬ 
γανισμός του Υπουργείου Υγείας και Πρόνοιας, όπως 
τροποποιήθηκε και ισχύει μέχρι σήμερα. 

3. Το γεγονός ότι από την απόφαση αυτή θα προ- 
κληθεί δαπάνη ύψους € 49.680,00 περίπου, η οποία θα 
καλυφθεί από τις πιστώσεις του Προϋπολογισμού του 
2014 και ειδικότερα από τους ΚΑΕ 0511 και ΚΑΕ 0512 
του Φ. 110, αποφασίζουμε: 

Εγκρίνουμε την υπερωριακή απασχόληση είκοσι ένα 
(21) Οδηγών αυτοκινήτων, μονίμων και με σχέση εργα¬ 
σίας Ιδιωτικού Δικαίου Αορίστου Χρόνου, έως 31-12-2014 
και για είκοσι (20) ώρες το μήνα στον καθένα για απο¬ 
γευματινή εργασία και δέκα - έξι (16) ώρες το μήνα στον 
καθένα για εργασία Κυριακών και εξαιρέσιμων ημερών. 

Η υπερωριακή απασχόληση των παραπάνω υπαλλήλων 
κρίνεται απολύτως αναγκαία προκειμένου να καλύψουν 
έκτακτες ανάγκες (σεισμούς, πυρκαγιές, πλημμύρες 
κ.λπ.), καθώς και να καλύψουν επείγουσες και έκτα¬ 
κτες ανάγκες σε όλη την Επικράτεια, όπως: μεταφορά 
σκηνών, κουβερτών, ιατροφαρμακευτικού υλικού, ιματι¬ 
σμού, τροφίμων, μεταφορά αίματος στα Νοσοκομεία, 
μετακινήσεις Υγειονολόγων, Μηχανικών, επιτροπών και 
άλλων εξειδικευμένων υπαλλήλων οι οποίοι κινούνται σε 
όλη την Ελλάδα για ελέγχους ιδρυμάτων, υδραγωγείων, 
πηγών, ποταμών, Νοσοκομείων κ.λπ. 

Η υπερωριακή απασχόληση των παραπάνω υπαλλή¬ 
λων θα πραγματοποιείται από Δευτέρα έως Παρασκευή 
και κατά τις ώρες 15:00 έως 22:00 και τις Κυριακές και 
εξαιρέσιμες ημέρες από 15:00 έως 20:00. 

Υπεύθυνος για την παρακολούθηση και τον έλεγχο 
πραγματικής παροχής της υπερωριακής απασχόλησης 
ορίζεται ο Προϊστάμενος του Τμήματος Διοικητικής Μέ¬ 
ριμνας και Αυτοκινήτων της Διεύθυνσης Προσωπικού 
του Υπουργείου Υγείας. 

Η δαπάνη που προκύπτει από την ανωτέρω υπερωρια- 
κή εργασίας δεν υπερβαίνει το ύψος της εγγεγραμμένης 
πίστωσης του προϋπολογισμού οικονομικού έτους 2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2013 

Ο ΥΠΟΥΡΓΟΣ 

ΣΠΥΡΙΔΩΝ - ΑΔΩΝΙΣ ΓΕΩΡΓΙΑΔΗΣ 
-♦- 

Αριθμ. 65505/53349 (5) 

Τροποποίηση του Οργανισμού Εσωτερικής Υπηρεσίας 
του Δήμου Παπάγου - Χολαργού ως προς τα άρθρα 
1,12,14,18, 22, 23, 24, 26 και 29. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Το Π.Δ. 135/2010 (ΦΕΚ 228/Α727-12-2010) «Οργανισμός 
της Αποκεντρωμένης Διοίκησης Αττικής». 

2. Τις διατάξεις των άρθρων 97, 98 και 280 του Ν. 3852/ 
2010 «Νέα Αρχιτεκτονική της Αυτοδιοίκησης και της Απο¬ 
κεντρωμένης Διοίκησης - Πρόγραμμα Καλλικράτης» (ΦΕΚ 
87/Α707-06-2010). 


3. Τις διατάξεις των άρθρων 10, 87, 88, 89, 90 και 99 του 
Ν. 3584/2007 «Κύρωση του Κώδικα Κατάστασης Δημοτι¬ 
κών και Κοινοτικών Υπαλλήλων» (ΦΕΚ 143/Α728.06.2007). 

4. Τις διατάξεις του άρθρου 1 του Ν. 3839/2010 και της 
παρ. 1δ του άρθρου 51 του Ν. 3905/2010. 

5. Την υπ’ αριθμ. ΔΙΔΑΔ/Φ.35.23/1288/οικ.8652/16.4.2010 
εγκύκλιο της Γενικής Γραμματείας Δημόσιας Διοίκησης 
και Ηλεκτρονικής Διακυβέρνησης. 

6. Τις διατάξεις του άρθρου 33 του Ν. 4024/2011 (ΦΕΚ 
226/Α727-10-2011). 

7. Το υπ’ αριθμ. ΔΟΑ/Φ. 14/1/οικ.21732/31 -10-2011 έγ¬ 
γραφο του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης. 

8. Την υπ’ αριθμ. 49893/43979/12-11-2012 απόφαση του 
Γ ενικού Γ ραμματέα Αποκεντρωμένης Διοίκησης Αττικής 
με την οποία εγκρίθηκε ο Ο.Ε.Υ. του Δήμου Παπάγου- 
Χολαργού (ΦΕΚ 3125/Β726-11-2012) όπως τροποποιήθηκε 
με την υπ’ αριθμ. 1077/1066/18-01-2013 απόφαση του ίδιου 
(ΦΕΚ 243/Β708-02-2013). 

9. Τη γνωμοδότηση του οικείου Υπηρεσιακού Συμβουλί¬ 
ου που διατυπώθηκε στο υπ’ αριθμ. 4/2013 πρακτικό του. 

10. Την υπ' αριθμ. 171/2013 απόφαση του Δημοτικού 
Συμβουλίου του Δήμου Παπάγου - Χολαργού περί τρο¬ 
ποποίησης του Οργανισμού Εσωτερικής Υπηρεσίας του, 
αποφασίζουμε: 

Εγκρίνεται η υπ’ αριθμ. 171/2013 απόφαση του Δημο¬ 
τικού Συμβουλίου του Δήμου Παπάγου-Χολαργού περί 
τροποποίησης του Οργανισμού Εσωτερικής Υπηρεσίας 
του ως προς τα άρθρα 1,12,14,18, 22, 23, 24, 26 και 29 
ως εξής: 

α. Στο άρθρο 1 διαγράφεται η υποπαράγραφος 1ι. 
β. Στην παραγρ. 2 του άρθρου 12 προστίθεται υποπα¬ 
ράγραφος στ' που έχει ως εξής: 

«στ' Διαχείρισης Κοινόχρηστων Χώρων» 
γ. Από την υποπαράγραφο Β' της παρ. 3 του άρθρου 
12, διαγράφεται ολόκληρη η περίπτωση γ' που αφορά 
το Γ ραφείο Αλλοδαπών και Μετανάστευσης. 

δ. Στην υποπαράγραφο Γ' της παρ. 3 του άρθρου 12 
και μετά την περίπτωση 8 προστίθεται περίπτωση 9 
που έχει ως εξής: 

«9. Προσφέρει βοήθεια στο σπίτι για τα άτομα που 
ζουν μόνα ή που έχουν ιδιαίτερες ανάγκες εξυπηρέ¬ 
τησης μέσα και έξω από το σπίτι (ελαφρύ μαγείρεμα, 
μικροθελήματα, μικροεξυπηρετήσεις κ.λπ.)» και οι περι¬ 
πτώσεις 9,10,11,12,13,14,15, 16 και 17 αναριθμούνται ως 
10,11,12,13,14,15,16,17 και 18. 

ε. Στο τέλος της παραγρ. 3 του άρθρου 12 προστίθεται 
υποπαράγραφος ΣΤ, που έχει ως εξής: 

«ΣΤ. Τμήμα Διαχείρισης Κοινόχρηστων Χώρων 
Α. Το Τμήμα Διαχείρισης Κοινόχρηστων Χώρων έχει 
τις εξής αρμοδιότητες: 

1. Ελέγχει την τήρηση των όρων που προβλέπονται 
στην κείμενη νομοθεσία και στις τοπικές κανονιστικές 
αποφάσεις που εκδίδει η δημοτική αρχή, για τη χρήση 
των αλσών και των κήπων, των πλατειών, των παιδικών 
χαρών και των λοιπών κοινόχρηστων χώρων. 

2. Ελέγχει την τήρηση των όρων λειτουργίας των 
εμποροπανηγύρεων, των Χριστουγεννιάτικων αγορών 
και γενικά των υπαίθριων δραστηριοτήτων. 

3. Ελέγχει την τήρηση των διατάξεων που αφορούν 
στο υπαίθριο εμπόριο και στις λαϊκές αγορές. 

4. Ελέγχει την τήρηση των διατάξεων που αφορούν 
στην υπαίθρια διαφήμιση, καθώς και τον έλεγχο της 
τήρησης ειδικότερων προδιαγραφών κατασκευής και 
προϋποθέσεων τοποθέτησης διαφημιστικών πλαισίων, 
που τυχόν έχουν τεθεί με τοπικές κανονιστικές αποφά¬ 
σεις, από τη δημοτική αρχή. 

5. Ελέγχει την τήρηση της καθαριότητας στους κοινό¬ 
χρηστους υπαίθριους χώρους του δήμου και γενικότερα 
την τήρηση των κανόνων που προβλέπονται από την 
κείμενη νομοθεσία και τις τοπικές κανονιστικές αποφά¬ 
σεις που εκδίδει η δημοτική αρχή για την αναβάθμιση 
της αισθητικής των πόλεων και των οικισμών. 

6. Ελέγχει την τήρηση των διατάξεων, που αφορούν 
στα εγκαταλελειμμένα οχήματα και μεριμνά για την 
απομάκρυνσή τους. 

7. Εκτελεί τις διοικητικές κυρώσεις που αφορούν 
στη λειτουργία καταστημάτων και επιχειρήσεων, των 
οποίων την άδεια ίδρυσης και λειτουργίας χορηγεί η 
δημοτική αρχή. 

8. Εξετάζει τις αιτήσεις για παραχώρηση θέσεων 
στάθμευσης σε άτομα με αναπηρία ή άλλες κατηγορίες 
ατόμων ή φορέων, εισηγείται ανάλογα στο Δημοτικό 
Συμβούλιο και μεριμνά για την εφαρμογή της σχετικής 
απόφασης. 

9. Ελέγχει την τήρηση των διατάξεων που αφορούν 
στις κανονιστικές αποφάσεις που εκδίδει η δημοτική 
αρχή, καθώς και στην επιβολή των διοικητικών μέτρων 
που προβλέπονται από αυτές. 

10. Χορηγεί βεβαιώσεις μόνιμης κατοικίας στο Δήμο 
Παπάγου - Χολαργού. 

11. Επιδίδει τα πάσης φύσεως έγγραφα του Δήμου ή 
άλλων Δημοτικών Αρχών εντός των διοικητικών ορίων 
του οικείου Δήμου που έχουν ιδιάζουσα σημασία. 

12. Ελέγχει την τήρηση των διατάξεων που αφορούν 
στη λειτουργία παιδότοπων. 

13. Είναι υπεύθυνο για τη λειτουργία του προγράμμα¬ 
τος αντιμετώπισης αδέσποτων σκύλων στη διοικητική 
περιφέρεια του Δήμου Παπάγου -Χολαργού. 

Β. Οι ανωτέρω αρμοδιότητες ασκούνται παράλληλα 
προς την Ελληνική Αστυνομία.» 

στ. Από το άρθρο 14 παρ. 3 υποπαράγραφος Γ' περί¬ 
πτωση 3 διαγράφεται η φράση «σε συνεργασία με τη 
Δημοτική Αστυνομία». 

ζ. Το άρθρο 18 καταργείται. 

η. Από την παρ. 2Α του άρθρου 22 διαγράφεται η 
περίπτωση 7. 

θ. Από την παρ. 2Β του άρθρου 22 διαγράφεται η 
περίπτωση 6. 

ι. Από την παρ. 2Γτου άρθρου 22 διαγράφεται η πε¬ 
ρίπτωση 3. 

ια. Από την περίπτ. Γ' β' του άρθρου 23 διαγράφεται 
η περίπτωση (2) που αφορά τις οργανικές θέσεις των 
Σχολικών φυλάκων. 

ιβ. Από το άρθρο 23 διαγράφεται όλη η περίπτ. Γ'γ 
που αναφέρεται στην Απόφαση Δημάρχου Χολαργού 
15426/440/2006. 

ιγ. Από το άρθρο 24 διαγράφεται όλη η περίπτωση 
η' που αφορά στην επιλογή προϊσταμένων οργανικών 
μονάδων της τέως Διεύθυνσης Δημοτικής Αστυνομίας. 

ιδ. Από το άρθρο 26 παρ. 1 διαγράφονται οι λέξεις (α) 
«πλην της Δημοτικής Αστυνομίας» και (β) «των δε της 
Δημοτικής Αστυνομίας με τις διατάξεις του άρθρου 12 
του Ν. 3731/2008». 


ιε. Από την παρ. 2 του άρθρου 26 διαγράφονται οι 
λέξεις «της Δημοτικής Αστυνομίας». 

ιστ. Από την παραγρ. 1 του άρθρου 29 διαγράφονται 
οι λέξεις «πλην του προσωπικού της Δημοτικής Αστυ¬ 
νομίας». 

ιζ. Η παρ. 2 του άρθρου 29 διαγράφεται. 

Με την ως άνω τροποποίηση του ΟΕΥ δεν προκαλεί- 
ται επιβάρυνση του προϋπολογισμού του Δήμου για το 
τρέχον και για τα επόμενα έτη. 

Κατά τα λοιπά ισχύει η υπ’ αριθμ. 49893/43979/12.11.2012 
απόφαση του Γενικού Γραμματέα Αποκεντρωμένης 
Διοίκησης Αττικής (ΦΕΚ 3125/Β'/26-11-2012) όπως έχει 
τροποποιηθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Δεκεμβρίου 2013 

Ο Γενικός Γραμματέας Αποκεντρωμένης Διοίκησης 
ΔΗΜΗΤΡΙΟΣ ΚΑΛΟΓΕΡΟΠΟΥΛΟΣ 

-♦- 

Αριθμ. 17588 (6) 

Απονομή ηθικής αμοιβής του Επαίνου σε υπάλληλο 
του Δήμου Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 6 του Ν. 3852/2010, «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης - Πρόγραμμα Καλλικράτης», (ΦΕΚ 8/ 
Α707-06-2010). 

2. Το Π.Δ. 142/2010 «Οργανισμός της Αποκεντρωμένης 
Διοίκησης Μακεδονίας-Θράκης» (ΦΕΚ 235 Α'/27-12-2010). 

3. Τις διατάξεις των άρθρων 68 και 69 του Ν. 3584/2007 
«Κώδικας Κατάστασης Δημοτικών και Κοινοτικών Υπαλ¬ 
λήλων». 

4. Την αριθμ. πρωτ. οικ. 53844/10-7-2013 (ΦΕΚ 2017/ 
Β'/16-08-2013) απόφαση περί «Ανάθεσης άσκησης αρ¬ 
μοδιοτήτων σε οργανικές μονάδες της Αποκεντρωμέ¬ 
νης Διοίκησης Μακεδονίας - Θράκης και παροχή εξου¬ 
σιοδότησης υπογραφής πράξεων και εγγράφων «Με 
εντολή Γενικού Γραμματέα» στους προϊστάμενους των 
οργανικών μονάδων της Αποκεντρωμένης Διοίκησης 
Μακεδονίας - Θράκης». 

5. Το αριθμ. οικ.317/1-7-2013 έγγραφο της Αποκεντρω¬ 
μένης Διοίκησης Μακεδονίας - Θράκης, Διεύθυνση Πολι¬ 
τικής Προστασίας, το οποίο συγχαίρει το Δήμο Σερρών 
και ειδικότερα το Τμήμα Πολιτικής Προστασίας και τον 
Προϊστάμενο του Πενολίδη Βασίλειο, για τον σχεδίασμά, 
την οργάνωση και τον συντονισμό κατά τη διεξαγωγή 
της άσκησης ετοιμότητας με τον κωδικό ονομασίας 
«ΗΦΑΙΣΤΟΣ» ενόψει αντιπυρικής περιόδου 2013. 

6. Το αριθμ. πρωτ. 53385/26-8-2013 έγγραφο του Δή¬ 
μου Σερρών, το οποίο εισηγείται προς το Υπηρεσιακό 
Συμβούλιο την βράβευση του Προϊσταμένου του Τμή¬ 
ματος Πολιτικής Προστασίας με την απονομή επαίνου, 
λόγω του ότι συντελέστηκε εξαιρετική πράξη που δεν 
συμπεριλαμβανόταν στις αρμοδιότητες του εν λόγω 
Τμήματος άλλα ούτε και στα καθήκοντά του. 

7. Την αριθμ. 1302/59168/13-9-2013 απόφαση του Δη¬ 
μάρχου Σερρών περί απονομής της ηθικής αμοιβής του 
«ΕΠΑΙΝΟΥ» στον υπάλληλο του Δήμου Σερρών Πενολίδη 
Βασίλειο του Σαράντη, του κλάδου ΔΕ Εποπτών Καθα- 

ριότητας με βαθμό Γ', για πράξη εξαιρετική κατά την 
εκτέλεση της υπηρεσίας του, που δεν επιβάλλονταν 
από τα καθήκοντά του. 

8. Το αριθμ. 1/41/3-9-2013 πρακτικό του Υπηρεσιακού 
Συμβουλίου Υπαλλήλων ΟΤΑ Ν. Σερρών με το οποίο δί¬ 
νεται η σύμφωνη γνώμη του για την απονομή της ηθικής 
αμοιβής του επαίνου στον Προϊστάμενο του Τμήματος 
Πολιτικής Προστασίας και Παλλαϊκής Αμυνας, καθώς 
η εργασία του υπερέβη το επιβαλλόμενο υπηρεσιακό 
καθήκον, αποφασίζουμε: 

Απονέμουμε την ηθική αμοιβή του «ΕΠΑΙΝΟΥ» στον 
υπάλληλο του Δήμου Σερρών Πενολίδη Βασίλειο του Σα- 
ράντη, του κλάδου ΔΕ Εποπτών Καθαριότητας με βαθμό 
Γ', Προϊσταμένου του Τμήματος Πολιτικής Προστασίας, 
για την προσφορά του στον σχεδίασμά, την οργάνωση 
και τον συντονισμό κατά τη διεξαγωγή της άσκησης ετοι¬ 
μότητας με τον κωδικό ονομασίας «ΗΦΑΙ-ΣΤΟΣ», ενόψει 
αντιπυρικής περιόδου 2013 καθώς η εργασία του υπερέ¬ 
βη το επιβαλλόμενο υπηρεσιακό καθήκον και για τους 
λόγους που αναφέρονται στο σκεπτικό της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 29 Νοεμβρίου 2013 

Ο Γενικός Γραμματέας Αποκεντρωμένης Διοίκησης 
ΑΘΑΝΑΣΙΟΣ ΚΑΡΟΥΝΤΖΟΣ 

-♦- 

Αριθμ. 7873 (7) 

Διαπίστωση ανάγκης για υπερωριακή απασχόληση, καθιέ¬ 
ρωση με αμοιβή υπερωριακής εργασίας, εργασία κατά 
τις Κυριακές και Εξαιρέσιμες ημέρες, εργασία κατά τις 
νυχτερινές ώρες των εργάσιμων, Κυριακών και εξαι¬ 
ρέσιμων ημερών για το Α' εξάμηνο του έτους 2014, 
για το προσωπικό του Τμήματος Εμπορίου και Τουρι¬ 
σμού της Διεύθυνσης Ανάπτυξης της Περιφερειακής 
Ενότητας Λάρισας και των οδηγών της Π.Ε. Λάρισας. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

1. Το άρθρο 186 παρ. II τομέας Δ' Απασχόλησης - 
Εμπορίου - Τουρισμού, § 17 του Ν. 3852/2010 (ΦΕΚ 87 
τ. Α') «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης- Πρόγραμμα Καλλικράτης». 

2. Τις διατάξεις του Π.Δ. 129/2010 (ΦΕΚ 222/27-12-10 τ.Α') 
«Οργανισμός της Περιφέρειας Θεσσαλίας». 

3. Την υπ’ αριθμ. 1/3-1-2011 (ΦΕΚ 3/5-1-2011/τ. Β') Από¬ 
φαση του Περιφερειάρχη Θεσσαλίας «Περί ανάθεσης 
αρμοδιοτήτων στην Αντιπεριφερειάρχη της Περιφερει¬ 
ακής Ενότητας Λάρισας». 

4. Τις διατάξεις του άρθρου 20 Ν. 4024/2011 (ΦΕΚ 
22/27-10-2011, τ. Α'), «Συνταξιοδοτικές ρυθμίσεις, ενιαίο 
μισθολόγιο - βαθμολόγιο, εργασιακή εφεδρεία και άλ¬ 
λες διατάξεις εφαρμογής του μεσοπρόθεσμου πλαισίου 
δημοσιονομικής στρατηγικής 2012-2015». 

5. Την υπ’ αριθμ. 2/7275/0022/31 -12-2003 διαταγή του 
Υπουργείου Οικονομίας και Οικονομικών (Γενικό Λογι¬ 
στήριο του Κράτους), με την οποία παρέχονται οδηγίες 
για την εφαρμογή των διατάξεων του Ν. 3205/2003. 

6. Τις διατάξεις του άρθρου 25 παρ. 7 του Ν. 2738/1999. 

7. Την αριθμ. 16698/189913/24-10-2012 (ΦΕΚ 3015/13.11.2012 
τ. Β') Απόφαση της Γενικής Γραμματέως Αποκεντρω¬ 
μένης Διοίκησης «Περί καθορισμού ωραρίου εργασίας 
σε 24ωρη βάση καθώς και κατά τις Κυριακές και εξαι¬ 
ρέσιμες ημέρες». 


8. Την με αριθμ. οικ. ΔΑ/Φ2/2518/30-4-2013 (ΦΕΚ 1331/ 
τ. Β'/3-6-2013) απόφαση παροχής εξουσιοδότησης υπο¬ 
γραφής «Με εντολή Αντιπεριφερειάρχη» στον Προϊστά¬ 
μενο της Διεύθυνσης ανάπτυξης της Περιφερειακής 
Ενότητας Λάρισας και στους προϊστάμενους και σε 
υπαλλήλους των Τμημάτων αυτής. 

9. Την με αριθμ. ΔΑ/Φ.2.2/4387/15-7-2013 απόφαση της 
Αντιπεριφερειάρχη Π.Ε. Λάρισας σχετικά με την αναπλή- 
ρωση των προϊσταμένων των Τ μημάτων της Διεύθυνσης 
Ανάπτυξης Π.Ε. Λάρισας. 

10. Το γεγονός ότι από την Απόφαση αυτή προκαλείται 
δαπάνη ύψους 12.000,00 € και θα καλυφθεί από τους 
Κ.Α.Ε. 0511 και 0512 του προϋπολογισμού εξόδων έτους 
2014 της Περιφέρειας Θεσσαλίας. 

11. Τις διατάξεις του άρθρου 15 παρ. 3γ του Ν. 2592/1998. 

12. Την αναγκαιότητα διενέργειας Αγορανομικών και 
Ποιοτικών ελέγχων καθ’ όλο το 24ωρο των επιχειρήσε¬ 
ων για την προστασία των καταναλωτών και κατά τις 
νυχτερινές ώρες των εργάσιμων, Κυριακών και εξαιρέ¬ 
σιμων ημερών. 

13. Τις Αγορανομικές Διατάξεις και τις Διατάξεις του 
Κώδικα Τροφίμων και Ποτών που αναφέρονται στους 
όρους που πρέπει να πληρούν τα τρόφιμα και ποτά και 
τα λοιπά είδη που διατίθενται στην κατανάλωση. 

14. Το γεγονός, ότι κατά το Α' εξάμηνο του έτους 2014 
από το προσωπικό που υπηρετεί, οχτώ (8) υπάλληλοι, 
και δύο (2) οδηγοί, απαιτείται να εργάζεται υπερωριακά 
για κάλυψη επειγουσών υπηρεσιακών αναγκών μέχρι 
τρεις (3) ημέρες την εβδομάδα από ώρες 17:00 έως 
22:00, ήτοι κατά μήνα είκοσι (20) ώρες ο καθένας και 
κατά τις Κυριακές και εξαιρέσιμες ημέρες, αλλά και 
κατά τις νυχτερινές ώρες των εργασίμων, Κυριακών και 
εξαιρέσιμων ημερών μέχρι δέκα έξι (16) ώρες ο καθένας 
το μήνα, κατά περίπτωση, αποφασίζει: 

Α) Διαπιστώνουμε την ανάγκη για υπερωριακή απα¬ 
σχόληση και για απασχόληση κατά τις Κυριακές, εξαι¬ 
ρέσιμες ημέρες καθώς και κατά τις νυχτερινές ώρες 
των εργάσιμων, Κυριακών και εξαιρέσιμων ημερών, δέκα 
(10) υπαλλήλων για το Α' εξάμηνο του έτους 2014, λόγω 
κάλυψης των αυξημένων υπηρεσιακών αναγκών και υπο¬ 
χρεώσεων μας καθ’ όλη τη διάρκεια του 24ώρου. 

Β) Καθιερώνουμε με αμοιβή υπερωριακή εργασία κατά 
τις απογευματινές και νυχτερινές ώρες των εργασίμων 
ημερών καθώς και κατά τις Κυριακές και εξαιρέσιμες 
ημέρες για το Α' εξάμηνο του έτους 2014 και μέχρι 3.120 
ώρες συνολικά για οχτώ (8) υπαλλήλους που υπηρετούν 
στο Τμήμα Εμπορίου και Τουρισμού της Διεύθυνσης 
Ανάπτυξης Π.Ε. Λάρισας, και δύο (2) οδηγούς της Π.Ε. 
Λάρισας, ως κατωτέρω: 

1. Υπερωρίες: 

Δέκα(10) υπάλληλοι με είκοσι (20) ώρες το μήνα για 
έξι (6) μήνες = 10 X 20 X 6 = 1.200 ώρες. 

2. Νυχτερινά: 

Δέκα (10) υπάλληλοι με δέκα έξι (16) ώρες το μήνα για 
έξι (6) μήνες = 10 X 16 X 6 = 960 ώρες. 

3. Κυριακές - Εξαιρέσιμα: 

Δέκα (10) υπάλληλοι με δέκα έξι (16) ώρες το μήνα για 
έξι (6) μήνες = 10 X 16 X 6 = 960 ώρες. 

Γ)'Εργο των υπαλλήλων θα είναι ο ποιοτικός και αγο- 
ρανομικός έλεγχος σύμφωνα με τις κείμενες διατάξεις 
των αρτοποιείων, ζαχαροπλαστείων, εργαστηρίων πα¬ 
ραγωγής τροφίμων, καταστημάτων λιανικής πώλησης, 

εστιατορίων, ταβερνών, ουζερί, οβελιστηρίων και λοιπών 
καταστημάτων πώλησης καταναλωτικών αγαθών καθώς 
και Λαϊκών Αγορών με στόχο την προστασία του κατα¬ 
ναλωτικού κοινού. 

Δ) Κατά τους ελέγχους θα συντάσσεται πίνακας στον 
οποίο θα αναφέρονται οι πραγματοποιούμενοι έλεγχοι 
και οι τυχόν παραβάσεις. 

Η κατανομή των ωρών στους απασχολούμενους 
υπαλλήλους, θα γίνει με απόφασή μας, ανάλογα με τις 
εκάστοτε παρουσιαζόμενες ανάγκες και το ύψος των 
εγγεγραμμένων σχετικά πιστώσεων στον προϋπολογι¬ 
σμό του έτους 2014. 


Υπεύθυνος για την παρακολούθηση και τον έλεγχο 
πραγματικής παροχής υπερωριακής εν γένει απασχό¬ 
λησης των ανωτέρω ορίζεται ο Διευθυντής της Διεύ¬ 
θυνσης Ανάπτυξης της Π.Ε. Λάρισας 
Κάθε προγενέστερη όμοια απόφαση παύει να ισχύει. 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 19 Δεκεμβρίου 2013 

Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 

